ওয়ান্ডারলা

ওয়ান্ডারলা হলিডেস লিমিটেড, ভারতে চিত্তবিনোদন পার্ক নির্মাতা এবং পরিচালনাকারী একটি কোম্পানি৷ এর প্রধান কার্যালয় ভারতের বেঙ্গালুরু হতে ২৮ কিলোমিটার(১৭ মাইল) দূরে বিদাদি এর নিকটে অবস্থিত৷ কোম্পানিটির পরিচালক হচ্ছেন কোচুসেফ চিট্টিলাপিল্লি এবং তার সন্তান অরুণ চিট্টিলাপিল্লি৷ ওয়ান্ডারলা নির্মিত এবং পরিচালিত প্রধান থিম পার্কটি একই ঠিকানায় অবস্থিত এবং এটি হচ্ছে কোম্পানটির নির্মিত দ্বিতীয় থিমপার্ক৷ এ পার্কটি ২০০৫ সালের অক্টোবর মাস হতে চালু হয়৷ পার্কটি ৮২ একর(৩৩ হেক্টর) জায়গা জুড়ে অবস্থিত৷ কোম্পানিটির নির্মিত প্রথম বিনোদন পার্ক, ওয়ান্ডরলা কচি ২০০০ সালে নির্মিত হয়৷ কোম্পানিটির তৃতীয় পার্ক নির্মিত হয় ২০১৬ সালের এপ্রিল মাসে৷ পার্কগুলো নির্মানের পেছনে ৭.৫ বিলিয়ন এর অধিক রূপি(প্রায় ১১০ মিলিয়ন ইউএস ডলার) খরচ করা হয়েছে৷ ওয়ান্ডারলা পরিচালিত প্রথমদিককার পার্কগুলো পার্কে ভ্রমণকারী দর্শকদের নিকট যথেষ্ট জনপ্রিয়তা লাভ করে৷ এ ভিত্তিতে ওয়ান্ডারলা হলিডেস লিমিটেড কর্তৃক প্রাথমিক ১৮০ কোটি রূপির পাবলিক অফারিং এর পক্ষে প্রচুর সারা পাওয়া যায়৷ আইপিও হতে প্রাপ্ত অর্থাদি কোম্পানিটির হায়দ্রাবাদে নির্মিত পার্কের জন্য ব্যয়ের পরিকল্পনা করা হয়৷ এখানে ওয়ান্ডারলার ডাঙার উপর ও পানিতে মোট ৫৫ টি রাইড আছে৷ পার্কটিতে বিভিন্ন রাইড, ওয়াটার রাইড, মিউজিক্যাল ফাউন্টেন, লেজার শো এবং ভার্চুয়াল আপাতবাস্তব টেলিভিশন অনুষ্ঠান ইত্যাদি রয়েছে৷ পার্কটিতে রয়েছে প্যাঁচানো রেইন শাওয়ার সংযুক্ত একটি ড্যান্স ফ্লোর৷ এছাড়া ব্যাঙ্গালুরুর এ ওয়ান্ডারলা পার্কটিতে বিশেষ করে শিশুদের জন্য আকর্ষনীয় বেশ কিছু রাইড রয়েছে৷ এখানে বাচ্চাদের জন্য ফ্রি ফল রাইড রয়েছে৷ শীতকালে পার্কটির পুলের পানি গরম রাখার জন্য সোলার সিস্টেমের বন্দোবস্থ রয়েছে৷ এখানে ১,০০০ লোকের ধারণ ক্ষমতাসম্পন্ন কনফারেন্স সুবিধা রয়েছে এবং প্রায় ১,১৫০ জন লোকের ধারণ ক্ষমতাসম্পন্ন পাঁচটি রেস্টুরেন্ট রয়েছে৷ এছাড়া পার্কটিতে লকার রূম রয়েছে, যেখানে ২,৩৫০ টিরও বেশি লকার রয়েছে৷ এখানে রয়েছে রেস্টরূম এবং শাওয়ার৷ এমনকি পার্কটিতে ফার্স্ট এইড সুবিধা বিদ্যমান রয়েছে৷ পার্কটি ২০১২ সালে এর রিসোর্ট চালু করে, যা ১,০০,০০০ বর্গফুট স্থান জুড়ে ও ৮৪টি কক্ষ নিয়ে হোটেল কমপ্লেক্স নিয়ে গঠিত৷ রিসোর্টটিতে শিশুদের খেলার এবং বিনোদনের অন্যান্য মাধ্যম রয়েছে৷ ব্যাঙ্গালুরুর ওয়ান্ডারলা ২০১৪ সালে বিনোদনমূলক পার্ক হিসাবে ট্রিপ এডভাইজার দ্বারা ভারতের মধ্যে ১ম এবং এশিয়ার মধ্যে ৭ম স্থান লাভ করে৷ পার্কটি ২০১৬ সালে একটি নতুন রোলার কোস্টার চালু করার সিদ্ধান্ত নেয়৷ পূর্বে এ ধরনের রোলার কোস্টার আলবামা অ্যাডভেঞ্চার এ জুমেরাং হিসাবে পরিচালিত হয়েছে৷ ওয়ান্ডারলা হলিডেস লিমিটেড কচিতে জনপ্রিয় ওয়ান্ডার লা অ্যামিউজমেন্ট পার্কটি পরিচালনা করে৷ এ পার্কটিকে ২০১১ সালের পূর্বে ভিগাল্যান্ড বল ডাকা হতো৷ কিন্তু ২০১১ সালের এপ্রিলে পার্কটির নতুন নামকরণ হয়৷ পার্কটি কচি শহর হতে ১২ কিলোমিটার(৭.৫ মাইল) দূরে পাল্লিককারাতে একটি পাহাড়ের উপর অবস্থিত৷ পার্কটি ২০০০ সালে নির্মিত হয় এর নকশা তৈরি করেন স্থপতি জোসেফ জন৷ হায়দ্রাবাদের ওয়ান্ডারলা পার্ক সকল বয়সী লোকের বিনোদনের জন্য উপযুক্ত একটি পার্ক৷ ৫০ একর স্থান জুড়ে অবস্থিত পার্কটিতে ডাঙার ২৫ টি রাইড এবং ১৮ টি পানির বা ওয়াটার রাইড রয়েছে৷ পার্কটি হায়দ্রাবাদ শহর হতে ২৮ কিলোমিটার দূরে অবস্থিত৷ তামিল নাড়ুতে অনুষ্ঠিত “গ্লোবাল ইনভেস্টরস মিট ২০১৫” এ ওয়ান্ডারলা চেন্নাইতে ৫৫ একর(২,২০,০০০ বর্গ মিটার) স্থান জুড়ে ৩ বিলিয়ন রূপি(প্রায় ৪৫ মিলিয়ন ইউএস ডলার) খরচে একটি অ্যামিউজমেন্ট পার্ক নির্মানের পরিকল্পনার কথা প্রকাশ করে৷ এছাড়াও কোম্পানিটি অন্ধ্র প্রদেশে ৫০ একর(২,০০,০০০ বর্গ মিটার) স্থান জুড়ে ২ বিলিয়ন রূপি(প্রায় ৩৭ মিলিয়ন ইউএস ডলার) খরচে অপর একটি অ্যামিউজমেন্ট পার্ক নির্মানের পরিকল্পনার কথা ব্যক্ত করে৷ Jitendra Kumar Gupta। "Wonderla: Worth the ride"। Business-standard। সংগ্রহের তারিখ ২৪ মার্চ ২০১৭।  "Wonderla Holidays IPO oversubscribed 38 times on last day"। Livemint। সংগ্রহের তারিখ ২৪ মার্চ ২০১৭।  Suresh Krishnamoorthy। "Wonderla to set foot in Hyderabad with water theme park"। Thehindu। সংগ্রহের তারিখ ২৪ মার্চ ২০১৭।  "Five amusement parks in India feature among top 25 in Asia"। economictimes.indiatimes। সংগ্রহের তারিখ ২৪ মার্চ ২০১৭।  "Wonderla"। cleartrip.com। [স্থায়ীভাবে অকার্যকর সংযোগ] "Wonderla Amusement Park in Bangalore, Kochi, Hyderabad"। Advicesacademy। সংগ্রহের তারিখ ২৪ মার্চ ২০১৭।  "Wonderla Hyderabad Amusement Park Launched"। telanganatourisminfo। ২০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৭।  Aparna Ramalingam (10 September 2015)। "Global Investors Meet: Wonderla signs MoU with TN govt to set up amusement park in Chennai"। The Times of India। সংগ্রহের তারিখ ২৪ মার্চ ২০১৭।  "Wonderla Holidays to invest 250 crore in AP"। The Times of India.Visakhapatnam। সংগ্রহের তারিখ ২৪ মার্চ ২০১৭।